તો, આ રેડ બાદ ગાંધીનગર જિલ્લા પોલીસ વડા વિરેન્દ્રસિંહ યાદવે પત્રકારોને સંબોધતા જણાવ્યું હતું કે, જે મહિલાના ઘરમાં જનતા રેડ કરાઈ હતી તેમના ઘરેથી ધારાસભ્યોની સાથે આવેલો શખ્સ તેમના ઘરમાં ઘૂસતો હતો અને તેને ટોકતા બહાર ઊભો રહી ગયો હતો. તે શખ્સ દારૂની બે કોથળીઓ મારા ઘરમાં મુકી ગયો હોવાનો આરોપ મહિલાએ મુક્યો છે. જેના પગલે એલસીબીએ પ્રવિણ ભરવાડ નામના શખ્સની પુછપરછ શરૂ કરી છે. જો મહિલાના ઘરમાં દારૂ વેચાતો કે બનાવાતો હોય તો તેના સાધનો પણ ત્યાં મળવા જોઈએ જોકે આવું કાંઈ મળી આવ્યું નથી.